Source: http://docplayer.hu/4281176-Reining-western-dijlovaglo-versenyek.html
Timestamp: 2018-07-21 21:50:14
Document Index: 22723924

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

REINING ( WESTERN DÍJLOVAGLÓ) VERSENYEK - PDF
Download "REINING ( WESTERN DÍJLOVAGLÓ) VERSENYEK"
1 Jelen kiadás az FEI - Nemzetközi Lovas Szövetség Reining (western díjlovagló) Szabályzatának magyar nemzeti versenyeken érvényes kiegészítéseit, tartalmazza. A szabályzat alapját mindenkor az érvényben lévő FEI Reining Szabályzat képezi. Érvényes: május 1-jétől REINING ( WESTERN DÍJLOVAGLÓ) VERSENYEK A magyar nemzeti reining versenyek kategóriái 1. A Magyar Nemzeti Reining Versenyeken belül a következő versenyeket különböztetjük meg: a) Nemzeti Bajnokságok - Magyar Bajnokság - Fiatal Lovasok Országos Bajnoksága - Ifjúsági (Junior) Lovasok Országos Bajnoksága - Gyermek Lovasok Országos Bajnoksága b) Ifjúsági Utánpótlás Nevelő Program Ezeket a versenyeket a következő cikkelyekben megfogalmazott szabályok figyelembevételével kell megrendezni, kivéve, ha ezen események bármelyikére egyedi szabályozás vonatkozik. 1.1 Nemzeti Bajnokságok Minden Nemzeti Bajnokságra egy FEI Bírót kell kijelölni Fiatal, Ifjúsági, Gyermek Országos Bajnokságon a Magyar Bajnokságon legalább egy NRHA minősítésű bíró kell. 1.2 Ifjúsági Utánpótlás Nevelő Program Minden Ifjúsági Utánpótlás Nevelő Program Versenyen, a Magyar Reining Lovas Egyesület, Magyarországi Quarter Horse Tenyésztő Egyesület, Appaloosa Horse Club Magyarország, 1
2 Magyarországi Paint Horse Tenyésztők Egyesülete, szabályzatában foglaltak az irányadóak. 1.3 Gyermek Országos Bajnokság, Junior Országos Bajnokság, Fiatal Lovas Országos Bajnokság. A verseny rendezője köteles a pontos születési dátumokat a nevezésekkel együtt bekérni és azt szükség esetén a Versenybíróság, a Fellebbviteli Bíró és a Reining Szakbizottság rendelkezésére bocsátani A versenyen részt vehet nem magyar állampolgárságú versenyző is, de eredményei a bajnokság eredményébe nem számítanak.az ifjúsági Országos Bajnokságot két vagy három napos versenyként kell megrendezni. A Szakbizottság jóváhagyásával kiírhatók kísérő versenyszámok Gyermek Országos Bajnokság - A Gyermek Magyar Bajnoki címért azok a lovasok indulhatnak, akik a Bajnokság évében töltik be 12. évüket addig az évig, amíg a 14. életévüket, töltik be. Abban az évben, amelyben a lovas betölti 14. életévét választhat, hogy a Gyermek Magyar Bajnoki címért vagy a Junior Magyar Bajnoki címért indul. A választást a nevezésnél egyértelműen meg kell jelölni és a lovas azon a továbbiakban nem módosíthat. Amennyiben a lovas egy korosztállyal feljebb lépett, úgy ugyanazzal a lóval a továbbiakban már nem indulhat a Gyermek Magyar Bajnokságért. A Gyermek Országos Bajnokságon az FEI hivatalos Gyermek programjait kell kiírni Junior Országos Bajnokság - A Junior Magyar Bajnoki címért azok a lovasok indulhatnak, akik a Bajnokság évében legalább 14. életévüket, de legfeljebb 18. életévüket töltik be. Attól az évtől kezdve, amelyben a lovas betölti 16. életévét, addig az évig, amíg 18. életévét tölti be választhat, hogy a Junior Magyar Bajnoki címért vagy a Fiatal Lovas Magyar Bajnoki címért indul. A választást a nevezésnél egyértelműen meg kell jelölni és a lovas azon a továbbiakban nem módosíthat. Amennyiben a lovas egy korosztállyal feljebb lépett, úgy ugyanazzal a lóval a továbbiakban már nem indulhat a Junior Magyar Bajnokságért. 2
3 A Junior Országos Bajnokságon az FEI hivatalos Junior programjait kell kiírni Fiatal Lovas Országos Bajnokság - A Fiatal Lovas Magyar Bajnoki címért azok a lovasok indulhatnak, akik a Bajnokság évében legalább 16. életévüket, de legfeljebb 21. életévüket töltik be. Attól az évtől kezdve, amelyben a lovas betölti 16. életévét, addig az évig, amíg 18. életévét tölti be választhat, hogy a Junior Magyar Bajnoki címért vagy a Fiatal Lovas Magyar Bajnoki címért indul. A választást a nevezésnél egyértelműen meg kell jelölni és a lovas azon a továbbiakban nem módosíthat. Amennyiben a lovas egy korosztállyal feljebb lépett, úgy ugyanazzal a lóval a továbbiakban már nem indulhat a Junior Magyar Bajnokságért. A Fiatal Lovas Országos Bajnokságon az FEI hivatalos Fiatal Lovas programjait kell kiírni A Gyermek, Junior, Fiatal Országos Bajnokság részét képezi a csapatverseny is. A csapatverseny nyitott minden lovas számára, akik bármely kategóriában jogosultak a Gyermek, Junior, Fiatal Országos Bajnokságon való részvételre. Nevezni lehet három vagy négy fős, korosztály szerint bármilyen összetételű csapatokkal. Négy fős csapat esetén a legjobb három versenyző eredménye számít a csapat eredményébe. A csapateredmények kiszámításánál az FEI szabályzatában foglaltak az irányadóak. A csapatok összetételét lehetőleg nevezéskor, de legkésőbb az első napi technikai értekezleten meg kell adni (tehát feltétlenül a legelső versenyszám megkezdése előtt). A csapatok kialakítása következő szempontok szerint történhet úgy, hogy a legelsőként megjelölt a legerősebb szempont: 1. közös klub 2. közös megye 3. közös régió A fennmaradó versenyzők alapíthatnak közös csapatot vagy csatlakozhatnak egy-egy csapathoz. 3
4 Azok a lovasok, akik a fent felsorolt szempontok figyelembevételével nem tudnak csapatot alkotni, egyéni indulóként versenyeznek a csapatversenyszámban is Az egyéni Bajnokságok helyezési sorrendjének kiszámításánál a FEI szabályzatában foglaltak az irányadóak. 1.4 Magyar Bajnokság A Magyar Bajnokság a legmagasabb szintű hazai verseny. A Bajnokságban való részvétel nyitott minden magyar állampolgár számára. A Bajnokság versenyszámaiért külföldi versenyzők is elindulhatnak, de eredményük nem számít a Bajnokság eredményébe A Magyar Bajnokságon minden évben Fiatal, Ifjúsági (Junior), Gyermek Országos Bajnok, Magyar Bajnoki címért lehet indulni Magyar Bajnoknak minden évben a legmagasabb kategória győztesét kell kihirdetni Magyar Bajnoki cím akkor hirdethető, amelyben a végleges nevezési határidő lezárultakor legalább 3 nevezés van. 2. A versenynaptár összeállítás elvei A Szabályzat értelmében a versenynaptár összeállításánál és a versenyidőpontok kijelölésénél a magasabb szintű versenyek elsőbbséget élveznek az alacsonyabb szintű versenyekkel szemben. Nemzeti Bajnokságokkal egyidejűleg semmilyen más verseny nem rendezhető. A Nemzeti Bajnokságok időpontjának kijelölésénél lehetőség szerint figyelembe kell venni azokat a jelentős nemzetközi versenyeket (CRI, CRYO, CRIY/CRIJ/CRI-Ch, CRI-W) amelyek hazai versenyzőt érintenek. 3. A versenyzés feltételei 3.1. Magyar Nemzeti versenyen versenyző csak sikeres rajtengedély vizsgát követően indulhat. Minden versenyző igazolt tagja kell, hogy legyen egy, a Magyar Lovassport Szövetség felé érvényes klubtagsággal rendelkező sportklubnak. A versenyzőnek érvényes licenccel, valamint érvényes sportorvosi igazolással kell rendelkezni. Csak érvényes sportlóbejelentéssel, lehet hivatalos magyar nemzeti versenyen 4
5 indulni. A lovas és a ló versenyzési engedélyeit is évente meg kell újítani Az egyes kategóriákban való induláshoz a lónak 6 éves kort be kell töltenie. A, Nemzeti Bajnokságok - Magyar Bajnokság - Fiatal Lovasok Országos Bajnoksága - Ifjúsági (Junior) Lovasok Országos Bajnoksága - Gyermek Lovasok Országos Bajnoksága B, Ifjúsági Utánpótlás Nevelő Program Versenyein, három éves kort be nem töltött lóval tilos bármilyen versenyszámban elindulni. A kort a születési év január 1.-től kell számítani A Nemzeti Bajnokságokon egy lovat csak egy versenyző lovagolhat A bajnokságok ideje alatt tilos a verseny helyszínének a technikai értekezleten kijelölt területét a bajnokságon induló lóval elhagyni. Kvalifikácó A nemzetközi versenyekre és a hazai rendezésű nemzetközi versenyekre a lovasoknak és a lovaknak kvalifikálódniuk kell. A Szövetségi Kapitány jelöli ki a Szakbizottság jóváhagyásával azokat a versenyeket, versenyszámokat és bírói kategóriákat, ahol, és akik előtt a kvalifikációt a párosok megszerezhetik. Szintén a Szövetségi Kapitány határozza meg a Szakbizottság jóváhagyásával, hogy milyen pontszámot kell a versenyzőknek az adott kvalifikációhoz elérni. A kvalifikáció valamennyi feltételét tartalmazó speciális szabályzatot hivatalosan közzé kell tenni. A versenynaptár összeállítása után a Bajnokságokra, Országos Kvalifikációkra, a bírókat ki kell jelölni egész évre a megfelelő tartalékok megjelölésével. Meghívás és Nevezés 1. A versenykiírást a Rendező állítja össze, majd azt jóváhagyásra megküldi a Szakbizottságnak. A Rendezőnek a versenykiírással kapcsolatos (versenyszámok, bírók, időbeosztás stb.) elképzeléseit a szakágnak 5
6 megfelelően figyelembe kell venni, elsődlegesen kezelve azonban a sportszakmai érdekeket. A Rendező gondoskodik arról, hogy a Szakbizottság által jóváhagyott versenykiírás az érintett klubokhoz és versenyzőkhöz időben eljusson. Minden hivatalos versenykiírást közzé kell tenni a Szakbizottság hivatalos honlapján. Az előzetes Versenykiírást a Szakbizottságnak úgy kell megküldeni, hogy a versenyzők a jóváhagyást követően a versenyről legalább 4 héttel értesíthetőek legyenek. 2. A versenykiírásnak a következőket kell tartalmaznia: o a verseny megnevezése o a verseny minősítési rangsorolása o a verseny időpontja o a verseny helyszíne o a verseny rendezője o nevezési határidő o nevezési cím o versenytitkár o versenyiroda nyitása o technikai értekezlet o további információkkal kapcsolatos elérhetőség és személy o nevezési díj o bírói díj, start díj o a késői nevezés vonzatai (ha elfogadásra kerül) o a lovak elhelyezésére kínált lehetőség(ek) és költségei(k) o szállás lehetőség(ek) és költségei(k) o istálló és szállásigény bejelentésének módja o a versenybíróság elnökének neve és minősítése o a versenybíróság tagjainak neve és minősítésük o a Fellebbviteli Bíró o a versenyszámok, esetleges nevezési módozatok o a versenyszámokon belüli esetleges külön értékelések o időbeosztás, vagy a számok naponkénti elosztása o a verseny díjazása o a versenypálya(ák) adatai o a melegítésre kínált pálya(ák) adatai 6
7 o összevont bíráskodás megjelölése o különleges előírások 3. A versenyek eredményeit, (pontozó lapokat) a Rendező a verseny utolsó napjától számított 8 napon belül meg kell, hogy küldje a Magyar Lovas Szövetség Reining Szakbizottság részére. Versenyszámban való részvétel 1. Az indulási szándékot legkésőbb két órával a sorsolás előtt meg kell erősíteni és a nevezéseket minden részletre kiterjedően pontosítani kell. A sorsolás pontos időpontját a Versenykiírásban fel kell tüntetni. 2. A rendező jogosult boxdíjának felét a versenykiírásban előre megjelölt időpontig kérni. 3. Minden eredménylistában szerepeltetni kell azokat a párosokat, akik visszalépésüket a nevezési határidőig hivatalosan nem jelezték a következőkben felsorolt, megfelelő megjegyzéssel a nevük mellett: KÉSŐI VISSZAMONDÁS (ha távolmaradását a nevezési határidőn túl jelezte), NEM ÉRKEZETT MEG (ha távolmaradását egyáltalán nem jelezte), VISSZALÉPETT (ha a verseny helyszínén lépett vissza az adott versenyszámban való indulástól), FELADTA, KIZÁRVA. Ezeket a megjegyzések folyamatosan összesítésre kerülnek. Azoknak a lovasoknak, akik a sorsolást követően lépnek vissza, a startdíjat ki kell fizetniük. Amennyiben a versenyző a helyszíni visszalépés indokaként sántaságot vagy egyéb állategészségügyi okot jelöl meg, a Vezetőbíró jogosult azt ellenőrizni. Akinek a Szakbizottság által engedélyezett számot meghaladó megjegyzés (kivétel: KIZÁRVA) gyűlik össze éves szinten a neve mellett, azokra a Szakbizottság szankciót érvényesíthet. A startlista sorsolása 1. Minden versenyszámra külön sorsolást kell rendezni. A sorsolást a Versenybíróság Elnökének vagy egyik tagjának jelenlétében kell lebonyolítani. A sorsolás időpontját a versenykiírásban fel kell tüntetni. A 7
8 sorsoláson célszerű a Csapatvezetőknek vagy a versenyzők képviseletében más felelős személynek jelen lenni. Amennyiben valaki időközben keletkezett orvosi vagy állatorvosi igazolás nélkül kívánja módosítani nevezését a sorsolást követően, úgy a nevezési díj kétszeresét tartozik fizetni a Rendezőnek, visszalépés esetén pedig nevezési díját nem kaphatja vissza. A lovasok öltözéke A lovasok öltözékére vonatkozóan az FEI előírásai az érvényesek a következő kiegészítésekkel: 1. Nemzeti színeket és a magyar címert csak azok a versenyzők jogosultak öltözetükön vagy a lovuk felszerelésén viselni, akik valamely korosztályban a Magyar Válogatott Keret mindenkori tagjai. Az FEI Általános Szabályzata 127. Cikkelyének meghatározása szerint a versenyző jogosult nemzetének színeit a gallérján viselni. Verseny- és gyakorlópálya 1. A verseny és gyakorló pálya talajának alkalmasnak kell lennie a kötelező reining elemek bemutatására, alkalmasságát a Magyar Lovas Szövetség Reining Szakbizottsága dönti el. 2. Minden hat-tizedik induló után tizenöt perc szünetet kell beiktatni. A szünetekben a pálya talaját rendbe kell hozni. A pálya talajának minőségét a versenybíróság elnöke ellenőrzi. Bírói lapok 1. Nemzeti Bajnokságok, Ifjúsági Utánpótlás Nevelő Program Szervező Bizottságai minden egyes versenyszám eredménylistáját azoknak a pontösszesítő lapoknak a másolatával együtt, melyekből világosan kitűnik, hogy az egyes versenyzőknek az egyes bírók feladatonként hány pontot adtak a verseny vezetőbírójának kötelesek átadni. Óvás 1. Az óvást csak hivatalos személy jogosult benyújtani. Ez lehet csapatvezető, edző, a sportegyesület hivatalos képviselője vagy az felsoroltak hiányában versenyző. Óvást benyújtani a megóvni kívánt eseményt, vagy valamely 8
9 körülmény kihirdetését követő egy órán belül lehetséges. Később benyújtott óvás csak indokolt esetben fogadható el. 2. Óvást írásban kell benyújtani a Fellebbviteli Bizottság Elnökének vagy a Versenybíróság Elnökének. Az óvás benyújtásával egyidejűleg ki kell fizetni az óvási díjat. Az óvási díj a nevezési díj összegének háromszorosa. Amennyiben csak startdíj van, akkor annak a háromszorosa. 3. Ha az óvásnak helyt adnak, a befizetett óvási díj visszajár. Ha elutasításra kerül, az óvási díjból rendezni kell az esetlegesen felmerült költségeket. Amennyiben ezt az óvási díj nem fedezi, aki benyújtotta az óvást köteles azt megtéríteni. Ha az óvási díj összege magasabb, mint a felmerült költségek, a díj a verseny Rendezőjét illeti meg, aki azt a rendezés költségeire fordíthatja. Sportolói etika A versenyző köteles sportszerű magatartást tanúsítani, udvariasan, toleránsan viselkedni a sport minden szereplőjével szemben. Azt a versenyzőt, aki ez ellen vét, a Versenybíróság Elnöke vagy a Fellebbviteli Bíró jogosult azonnal szankcionálni. Minden ilyen esetet hivatalosan, írásban jelenteni kell a Szakbizottságnak, aki további intézkedésre (bírság, eltiltás, stb.) átveszi az ügyet. Ha a versenyzőhöz tartozó más személy követ el fegyelmi vétséget, a Versenybíróság Elnöke vagy a Fellebbviteli Bíró a Rendezővel egyeztetve felszólíthatja az adott személyt a helyszín elhagyására. Ezeket az eseteket is hivatalosan írásban jelenteni kell a Szakbizottság felé. Amennyiben a fegyelmi vétséget elkövető személy maga is a sport szereplője (edző, más versenyző, stb.) a Szakbizottság közvetlenül vele szemben foganatosíthat szankciót, amennyiben nem szereplője a sportnak (hozzátartozó, barát), jogosult a versenyzővel szemben érvényesíteni a szankciót. 9